Imtella' Novembru 5, 2021 - Aġġornata 5 Ta' Novembru, 2021 7:21pm Membri tal-Protezzjoni Ċivilli ssejħu biex jikkontrollaw nar f'residenza fil-Ħamrun. Il-każ seħħ għall-ħabta tas-6pm fi Triq Alexander, il-Ħamrun. Xhieda fuq il-post qalu ma' tvm.com.mt li l-bieb tad-dar ġie ħuġġieġa nar wara li allegatament qabbdu xi ħadd. Fid-dar ma kien hemm hadd u ssalvat qattusa. Fuq il-post waslu ambulanza, żewġ vetturi tat-tifi tan-nar u tabib. Issejħu wkoll il-Pulizija biex jassistu. Dan is-sit jinsab infurmat li ħadd ma weġġa' f'dan l-inċident.